Kommunereformen i Norge (2014–)

Kommunereformen i Norge var en reform av kommunestrukturen i Norge, igangsatt av Erna Solbergs regjering i 2014. Ifølge regjeringen var målet med reformen å sikre likeverdige tjenester, helhetlig samfunnsutvikling, økonomisk robuste kommuner og styrket lokaldemokrati. Reformen førte til at antallet norske kommuner ble redusert fra 428 i 2014 til 356 i 2017. Kommunereformen ble gjennomført samtidig med regionreformen.  

Reformen startet i 2014, da statsforvalterne fikk i oppdrag å legge til rette for lokale prosesser, der kommunene ble bedt om å ta stilling til om grensene for hver kommune var bærekraftig i fremtiden. Kommunene ble deretter bedt å om å vurdere og avklare muligheten for sammenslåing med nabokommuner. Tilrådningen fra statsforvalterne, i likhet med Vaboutvalget, var langt færre kommuner.Fylkesmennenes tilrådinger, regjeringen.no, 28. september 2016 

Våren 2017 la regjeringen frem forslag til ny kommunestruktur hvor antallet kommuner ble redusert til 354, og Stortinget fattet sitt vedtak 8. juni 2017. I desember 2017 ble en av sammenslåingene reversert av Stortinget, og antallet kommuner endte på 356. 

Bakgrunn
Regjeringens forarbeid
I tilleggsproposisjonen for statsbudsjettet 2014 varslet regjeringen at arbeidet med en kommunereform vil starte i 2014.Prop. 1 S Tillegg 1. Endring av Prop. 1 S (2013–2014) Statsbudsjettet 2014, sidene 11, 28, 63, 70 Den 22. november 2013 startet sonderinger med opposisjonspartiene, ettersom regjeringen ønsket et bredt politisk samarbeid om reformen.Roar Østgårdsgjelten: Regjeringen søker bred støtte for kommunereform, Aftenposten, 22. november 2013

Vaboutvalget
Den 4. januar 2014 nedsatte kommunal- og moderniseringsminister Jan Tore Sanner et utvalg for kommunereformen.Ole Petter Pedersen: Sanner: Kommunereformen klar i mai , Kommunal rapport, 4. januar 2014 Utvalget møttes første gang 14. januar 2014 og ble ledet av professor Signy Vabo ved Høgskolen i Oslo og Akershus. Øvrige medlemmer var professor ved Universitetet i Oslo, Terje Hagen; professor i samfunnsøkonomi ved Norges teknisk-naturvitenskapelige universitet og leder av Teknisk beregningsutvalg for kommunesektoren Lars-Erik Borge; forsker Bent Aslak Brantzæg, Telemarksforsking; direktør for Kompetansesenter for distriktsutvikling, Halvor Holmli; rådmann i Finnøy kommune, Helene Ohm og rådmann i Lenvik kommune, Margrethe Hagerupsen.Kommunal- og Moderniseringsdpartementet: Ekspertutvalget er i gang med arbeidet med kommunereformen, regjeringen.no, 14. januar 2014

Første delrapport
Utvalgets leder Signy Vabo presenterte første delrapport den 31. mars 2014.Kommunal- og Moderniseringsdepartementet: Pressemelding, 26.03.2014. Priv. til red. Rapport - kommunereform, 26. mars 2014Bent Tandstad: - Kommunar bør ha minst 15.000-20.000 innbyggjarar,NRK, 31. mars 2014Delrapport fra ekspertutvalg: Kriterier for god kommunestruktur, mars 2014Kommunal og moderniseringsdepartementet:Kriterier for god kommunestruktur. Delrapport fra ekspertutvalg, mars 2014, Rapport 31.03.2014, regjeringen.no Rapporten foreslo at norske kommuner bør ha minimum 15 000 – 20 000 innbyggere, og at antall kommuner bør reduseres fra 428 til omkring 100. Den 14. mai 2014 la kommunalministeren frem Kommuneproposisjonen 2015 i Stortinget, med en tidsplan for gjennomføringen.ANB-NTB:I mai legger han fram tidsplanen for kommunereformen. Kommunalministeren ber kommunepolitikerne tenke på barnebarna når kommuner foreslås slått sammen., Avisa Nordland, 25. februar 2014Rune Fredriksen: Gir kommunene to års fusjonsfrist, NRK Østfold, 14. mai 2014Anne Linn Kumano-Ensby, David Krekling, David Vojislav Krekling, Vilde Helljesen: Slik skal kommunene lokkes til sammenslåing. – Dette har jeg gledet meg til. Slik innledet Jan Tore Sanner pressekonferansen med dokumentet som kan forandre hele Kommune-Norge., NRK,14. mai 2014Kommunal og moderniseringsdepartementet: Prop. 95 S (2013–2014) Proposisjon til Stortinget (forslag til stortingsvedtak). Kommuneproposisjonen 2015, 14. mai 2014 En pressemelding ble lagt frem av departementet 3. juli 2014.Pressemelding, 03.07.2014 Landets kommuner ble gitt en frist frem til 30. juni 2016 med å avklare sammenslåinger, med virkning fra 1. januar 2018. En rapport fra 25. juni 2014 meldte at 110 av landets kommuner var i gang med utredninger,Jan Inge Krossøy: Stor fart i kommunereformen - 110 utreder nå, kommunal rapport.no, 25. juni 2014 den 21. august 2014 var 199 kommuner i gang,Jan Inge Krossli: 199 i gang med kommunereformen, Kommunal rapport, 21. august 2014 og den 24. oktober 2014 hadde 250 kommuner startet reformarbeidet.Jan Inge Krossli: 250 kommuner har startet reformarbeidet , Kommunal rapport, 24. oktober 2014

Utvalgets sluttrapport
Den 1. desember 2014 leverte utvalget sin sluttrapport.Kommunal- og moderniseringsdepartementet: Ekspertutvalget for kommunereformen har levert sin sluttrapport, pressemelding, 1. desember 2014Kommunal- og moderniseringsdepartementet: Sluttrapport, 1. desember 2014Sluttrapport fra ekspertutvalg: Kriterier for god kommunestruktur, 1. desember 2014Siv Sandvik, Inger Johanne Stenberg: Flere store kommuner kan få Oslo-status, NRK, 1. desember 2014 Utvalget anbefalte fortsatt kommuner med minimum 15 000–20 000 innbyggere; i tillegg ble det foreslått å overføre ansvaret for rehabilitering og habilitering, hjelpemidler og barnevernet fra stat og fylke til de nye kommunene. For psykisk helsevern og tverrfaglig spesialisert behandling av rusavhengighet (TSB) ble det anbefalt en mellomløsning, med kommunal finansiering og ressursansvar og spesialist-tjenester fra regionale helseforetak og private aktører. Utvalget betraktet arbeidsmarkedstiltak og videregående opplæring som oppgaver som er for store for kommunene; derimot kan kommuner med mer enn 100 000 innbyggere få hovedansvaret for kollektivtrafikk og videregående skoler. I praksis betyr dette Oslo, Bergen, Stavanger, Trondheim og eventuelle fremtidige større kommuner.

Stortingsmelding og stortingsvedtak
Den 20. mars 2015 la Solbergregjeringen frem en stortingsmelding om kommunereformen, som ble godkjent i statsråd samme dag.Kommunal- og moderniseringsdepartementet: Meld. St. 14 (2014-2015) Kommunereformen – nye oppgaver til større kommuner, regjeringen.no, 20. mars 2015 Saken ble sendt til Stortingets kommunal- og forvaltningskomité den 24. mars, og komitéen ved leder Helge André Njåstad (FrP) og saksordfører André N. Skjelstad (Venstre) la frem sin innstilling 2. juni 2015.Innst. 333 S (2014–2015 Innstilling fra kommunal- og forvaltningskomiteen om kommunereformen – nye oppgaver til større kommuner, Oslo, kommunal- og forvaltningskomiteen, 2. juni 2015 Kommunereformen ble enstemmig vedtatt av Stortinget i henhold til innstillingen den 9. juni 2015,Voteringsresultater, Stortinget 9. juni 2015 etter at åtte andre forslag fra opposisjonen var stemt ned.

Opphør av samkommuner
Den 9. januar 2015 la regjeringen ut et høringsforslag, med frist til 13. april 2015.Kommunal- og moderniseringsdepartementet: Høyring - Oppheving av kommuneloven kapittel 5 B. Samkommune, 9. januar 2015 Forslaget gikk ut på å oppheve kapittel 5B i kommuneloven av 1992, og dermed også ordningen med samkommuner.Kommunal- og moderniseringsdepartementet:Foreslår å oppheve samkommunemodellen, pressemelding, regjeringen.no, 9. januar 2015 Ingen nye samkommuner ville kunne opprettes fra tidspunktet for lovendringens sanksjonering, og eksisterende samkommuner måtte være avviklet senest 1. januar 2020. Dette ville i praksis si Innherred samkommune og Midtre Namdal samkommune i Nord-Trøndelag.

Reformens fremdrift
1. januar 2017
 Sandefjord

Først ut i kommunereformen var de tre kommunene Andebu, Stokke og Sandefjord i Vestfold.Jan Inge Krossli: Ja til sammenslåing i Stokke og Andebu , Kommunal rapport, 4. februar 2015 Den 6. februar 2015 kl 12:30 leverte de en søknad om sammenslåing til Kommunal- og moderniseringsdepartementet. Sammenslåingen ble besluttet i statsråd 24. april 2015 med virkning fra 1. januar 2017,Første sammenslåing i kommunereformen og den nye kommunen ble hetende Sandefjord. Vear-området i Stokke ble overført til Tønsberg kommune.Stokke kommuneNRK 18. desember 2015

1. januar 2018
 Larvik
Kommunestyrene i Vestfold-kommunene Lardal og Larvik vedtok i september 2014 å igangsette en utredning om sammenslåing.Kommunesammenslåing Larvik og Lardal , Larvik kommune, 4. juni 2015 Utredningen ble lagt frem 22. mai 2015,Mulig sammenslåing av Lardal og Larvik kommune. Utredning våren 2015 , 22. mai 2015 og en felles politisk plattform ble lagt frem 2. juni 2015.Resultat av forhandlinger om politisk plattform for etablering av sammenslått kommune Lardal-Larvik  Lardal kommunestyre vedtok sammenslåing 12. november 2015.Lardal kommune: Vedtak om sammenslåing , 12. november 2015 Larvik kommunestye vedtok sammenslåing 19. november 2015.Status prosess kommunesammenslåing , Lardal kommune, 27. november 2015 Den 20. november 2015 sendte de to kommunene inn en søknad om sammenslåing til kommunal- og moderniseringsdepartementet,Kommunal- og moderniseringsdepartementet: Larvik og Lardal vil slå seg sammen, Pressemelding, 20. november 2015 som ble godkjent 5. februar 2016.Kommunal- og moderniseringsdepartementet: Sammenslåing av Lardal og Larvik formelt vedtatt, regjeringen.no, pressemelding, 5. februar 2016 Den nye kommunen heter Larvik og ble opprettet 1. januar 2018.

 Indre Fosen
Den 12. mars 2015 vedtok kommunestyrene i Rissa i Sør-Trøndelag og Leksvik i Nord-Trøndelag en intensjonsavtale om sammenslåing.INTENSJONSAVTALE. Kommunesammenslåing mellom Leksvik kommune og Rissa kommune , 12. mars 2015 Den 13. og 14. september 2015 ble det avholdt rågivende folkeavstemninger i begge kommuner. I Rissa sa 63,3 % ja til sammenslåing;Folkeavstemning i Rissa – Resultater  i Leksvik ble det 50,0 % ja (949 ja, 949 nei).Alexander Killingberg, Berit Buran Juul, Knut Inge Blix Furuseth: 50 prosent ja, 50 prosent nei i Leksvik , Fosnafolket, 15. september 2015 Kommunestyret i Rissa vedtok sammenslåing av de to kommunene den 17. september 2015.Møteprotokoll Rissa kommunestyre , 17. september 2015 Den 20. oktober 2015 vedtok Leksvik kommunestyre å videreføre prosessen mot sammenslåing,Møteprotokoll, Leksvik kommunestyre , 20. oktober 2015, og sammenslåingen ble vedtatt av Leksvik kommunestyre den 21. desember 2015.Nytt fra Ordføreren uke 52 , Leksvik kommune, 21. desember 2015 De to kommunene sendte inn en søknad om sammenslåing til kommunal- og moderniseringsdepartementet den 22. desember 2015,Kommunal- og moderniseringsdepartementet: Rissa og Leksvik søker om sammenslåing, pressemelding, 22. desember 2015 som ble godkjent 17. juni 2016. Den nye kommunen heter Indre Fosen og ble opprettet 1. januar 2018.

Den nye kommunen ble en del av det nye Trøndelag fylke, som ble opprettet samme dato gjennom en sammenslåing av Nord- og Sør-Trøndelag fylker. Sammenslåingen av fylkene ble vedtatt av Stortinget den 8. juni 2016.

 Færder
En rådgivende folkeavstemning i Vestfold-kommunen Tjøme 15. september 2015, ga 36,1 % nei til sammenslåing, 45,2 % for sammenslåing av Tjøme og Nøtterøy, og 18,2 % for sammenslåing av Tjøme, Nøtterøy og Tønsberg. Kommunestyret i Tjøme vedtok 5. november 2015 å forhandle med Nøtterøy om en sammenslåing.Tjøme + Nøtterøy i 2018, NRK Vestfold, 5. november 2015 I et felles kommunestyremøte den 20. januar 2016 vedtok Nøtterøy og Tjøme å sende inn en søknad om sammenslåing.Helen Wedberg: Nøtterøy og Tjøme vedtok å skape Færder kommune , Nøtterøy kommune, 25. januar 2016 Søknaden ble sendt den 25. januar 2016 til kommunal- og moderniseringsdepartementet,Kommunal- og moderniseringsdepartementet:Tjøme og Nøtterøy søker om sammenslåing, pressemelding, regjeringen.no, 25. januar 2016 og ble godkjent 5. februar 2016.Bjørn-tore Sandbrekkene: Sammenslåing av Lardal og Larvik formelt vedtatt, Østlandsposten, 5. februar 2016 Den nye kommunen heter Færder og ble opprettet 1. januar 2018.

 Holmestrand
De neste kommunene i denne prosessen var Vestfold-kommunene Hof og Holmestrand. Kommunestyret i Hof vedtok sammenslåingen den 15. desember 2015,Jan Gulliksen: Motstand mot sammenslåing, NRK, 15. desember 2015Jan Gulliksen: Hof + Holmestrand = sant, NRK, 15. desember 2015 og kommunestyret i Holmestrand vedtok sammenslåing 16. desember. Hof og Holmestrand sendte inn en søknad om sammenslåing den 19. desember 2015,Kommunal- og moderniseringsdepartementet: Hof og Holmestrand søker om sammenslåing, regjeringen.no, 19. desember 2015 som ble godkjent 18. mars 2016.Kommunal- og moderniseringsdepartementet: Sammenslåing av Hof og Holmestrand formelt vedtatt, regjeringen.no, pressemelding, 18. mars 2016 Den nye kommunen heter Holmestrand og ble etablert 1. januar 2018.

1. januar 2020
 Holmestrand
En folkeavstemning 14. september 2015 satte en stopper for sammenslåingsprosessen mellom Sande og Drammen (52,91 % nei). Den 17. juni ble det avholdt en ny avstemning. Den ga 68,3 % ja til sammenslåing, de fleste av disse ønsket sammenslåing med Hof og Holmestrand.Resultat folkeavstemning , Sande kommune, 17. juni 2016 Den 23. juni 2016 vedtok kommunestyret i Sande en sammenslåing med Holmestrand.Lars Ivar Hordnes: Historisk i kommunestyret. Sier ja til ny storkommune, Sande Avis, 23. juni 2016 Sammenslåingen skjedde 1. januar 2020, og kommunen heter Holmestrand.

 Trondheim
Her var spørsmålet en sammenslåing av kommunene Trondheim, Malvik og Klæbu. Den 22. februar 2016 anbefalte rådmannen i Malvik en sammenslåing med Trondheim,Trond Nøstberg: - Bør forhandle med Trondheim om sammenslåing , Malvikbladet, 22. februar 2016 og en innbyggerundersøkelse som ble gjennomført fra 13. til 20. april 2015 viste at 85 % av innbyggerne i Malvik ønsket en sammenslåing.
Innbyggerne i Malvik er ikke avvisende til en kommunesammenslåing, Malvik kommune, 28. april 2015 Kommunestyret i Malvik avviste derimot en kommunesammenslåing. Den 4. april 2016 inngikk Trondheim en intensjonsavtale med Klæbu om sammenslåing,Rita Kleven, Jøte Toftaker: Ottervik tror på sammenslåing med Klæbu, NRK Trøndelag, 4. april 2016 og en rådgivende folkeavstemning i Klæbu 9. mai ga klart ja til sammenslåing (67,5 %).Helge Voll Hustad: Klæbu sa ja til sammenslåing med Trondheim, NRK Trøndelag, 9. mai 2016 Både bystyret i Trondheim og kommunestyret i Klæbu vedtok sammenslåingen enstemmig den 16. juni.Ja til sammenslåing av Klæbu og Trondheim , Trondheim kommune, 16. juni 2016 Den nye kommunen heter Trondheim og ble opprettet 1. januar 2020.

Asker
Den 12. mai 2016 inngikk kommunen Asker i Akershus en intensjonsavtale med kommunene Røyken og Hurum i Buskerud om sammenslåing.Intensjonsavtale om ny kommune i havn , Asker kommune, 12. mai 2016 Den 14. juni 2016 ble sammenslåingen vedtatt av Asker kommunestyre,Kommunestyret vedtok sammenslåing , Asker kommune, 14. juni 2016 og den 16. juni ble den vedtatt av Røyken kommunestyre.Røyken sier ja, NRK Buskerud, 16. juni 2016 En rådgivende folkeavstemning i Hurum den 9. mai 2016 ga 63,7 % ja til sammenslåing,Hurum sa ja til sammenslåing, NRK Buskerud, 10. mai 2016 og den 21. juni ble sammenslåingen vedtatt av Hurum kommunestyre.Klart for store nye Asker kommune, NRK Buskerud, 21. juni 2016 Den nye kommunen opprettes 1. januar 2020.

Øygarden
I februar 2016 inngikk de tre kommunene Fjell, Sund og Øygarden i Hordaland en intensjonsavtale om sammenslåing.Kommunikasjonsplan Ny kommune: Fjell-Sund-Øygarden , februar 2016 Innbyggerundersøkelser viste ja-flertall i Fjell og Sund, men et knapt nei-flertall (52 %) i Øygarden.Vigleik Brekke: Innbyggjarundersøking: Ja i Sund og Fjell, nei i Øygarden  De tre kommunene vedtok sammenslåingen den 20. juni 2016.Silje Haugen: Fjell, Sund og Øygarden blir én kommune Den nye kommunen blir hetende Øygarden og opprettes 1. januar 2020. (Også navnet Sotra er aktuelt).

Nordre Follo
De fem kommunene Ski, Oppegård og Ås, Enebakk og Frogn i Akershus signerte 3. mai 2016 en intensjonsavtale om sammenslåing.Klar med intensjonsavtale, Frogn kommune En innbyggerundersøkelse i Oppegård ga nei til sammenslåing (52 %), mens en rådgivende folkeavstemning den 12. juni viste at 54,8 % var positive i Ski (54,8 %). For de tre andre kommunene var resultatet negativt. Den 20. juni vedtok kommunestyret i Oppegård sammenslåingen, og den 21. juni gjorde kommunestyret i Ski det samme.Kommunesammenslåing i Akershus

Drammen
Den 17. mars 2015 ble det innledet en utredning av sammenslåing av seks kommuner i Drammensregionen: De fire kommunene Drammen, Lier, Øvre Eiker og Nedre Eiker i Buskerud og de to kommunene Svelvik og Sande i Vestfold.Dag Wathne: Ikke noe nytt før i 2020, Svelvikposten, 17. mars 2015 Bare Drammen og Svelvik var aktuelle til slutt. I en innbyggerundersøkelse i Svelvik sa 66,7 % ja til sammenslåing med Drammen.Rolf-Martin Hansen og Vivi Skallberg: To av tre i Svelvik sier ja til sammenslåing, Drammens Tidende, 8. juni 2016 Både kommunestyrene i Drammen og Svelvik vedtok sammenslåing med Svelvik 21. juni 2016.Ulla Nordgarden: Drammen bystyre vedtar sammenslåing med Svelvik – enstemmig . Drammen og Svelvik, 21. juni 2016 14. desember 2016 valgte likevel kommunestyret i Nedre Eiker å slå seg sammen med Svelvik og Drammen.Nedre Eiker vedtok sammenslåing med Drammen og Svelvik. Den nye storkommunen ble opprettet 1. januar 2020.Nye Drammen

Tønsberg
I Vestfold-kommunen Re ble det avholdt rådgivende folkeavstemning om sammenslåing med Horten den 14. september 2015. Utfallet var negativt, med 55,1 % nei.Thomas Vermes:Sanner og Solberg fikk ja til kom­mune­sam­men­slå­ing i bare to av 14 kommuner , ABC Nyheter, 15. september 2015 I september 2016 besluttet kommunestyrene i Re og Tønsberg å slå sammen de to kommunene fra 1. januar 2020.Re + Tønsberg hos Tønsberg kommune. Beslutningen er bekreftet av Stortinget.Vedtak 795 i Endringer i kommunestrukturen. Kommunen skal hete Tønsberg.

Bjørnafjorden
Den 25. mai 2016 inngikk de to kommunene Os og Fusa i Hordaland en intensjonsavtale om sammenslåing, etter at flere andre alternativer var lagt døde.BJØRNEFJORDEN KOMMUNE Intensjonsavtale for ny kommune Forhandlingsutvala i kommunane Fusa og Os , 25. mai 2016 Kommunestyrene i begge kommunene vedtok sammenslåing den 22. juni 2016. Den nye kommunen blir hetende Bjørnafjorden og opprettes 1. januar 2020.

Alver
Den 8. juni 2016 inngikk de tre kommunene Lindås, Meland og Radøy i Hordaland en intensjonsavtale om sammenslåing. Innbyggerundersøkelser i Lindås og Radøy ga flertall for sammenslåing (henholdsvis 69 % og 51 % ja),Kjetil Gillesvik, Lasse Lambrechts og Anders G. Eriksen: Resultater fra folkeavstemninger og undersøkelser, Bergens Tidende, 1. juni 2016 mens det i Melands folkeavstemning ble et knapt nei (50,9 %) den 23. mai 2016. Den 22. juni vedtok likevel alle tre kommunestyrene en sammenslåing. Den nye kommunen blir hetende Alver og opprettes 1. januar 2020.NRK: Dette er ein stor dag i Nordhordland

 Molde
Den 4. mars 2016 signerte kommunene Aukra, Eide, Gjemnes, Molde, Midsund, Nesset og Rauma i Romsdal i Møre og Romsdal en intensjonsavtale om sammenslåing; Fræna kommune sluttet seg til 14. mars.Intensjonsavtale om ny kommune er signert , Molde kommune, 4. mars 2016 Dette alternativet, som også ble kalt «Stor-Molde», ble imidlertid lagt dødt i løpet av prosessen. En innbyggerundersøkelse i Molde viste et klart flertall i befolkningen (71 %) for sammenslåing.Innbyggerhøringen: Klart flertall for kommunesammenslåing i Molde, Molde kommune, 27. april 2016 Den 19. mai 2016 inngikk Molde, Gjemnes og Nesset en ny intensjonsavtale.Øyvind Brunvoll: Her er avtalen mellom Gjemnes, Nesset og Molde , rbnett.no, 20. mai 2016 Kommunestyrene i Molde, NessetNesset blir slått sammen med Molde, NRK Møre og Romsdal, 23. juni 2016 og Midsund vedtok sammenslåing med Molde 23. juni 2016,Molde vokser – fikk ja fra Nesset og Midsund , NTB, 23. juni 2016 mens kommunestyret i Gjemnes den 28. juni 2016 vedtok å fortsette som egen kommune.Trond Vestre og Roar Halten: Gjemnes fortsetter som egen kommune, NRK Møre og Romsdal, 28. juni 2016 Molde, Midsund og Nesset slås sammen til nye Molde kommune fra 1. januar 2020.Molde kommune om nye Molde kommune

Sandnes
Kommunene Forsand og Sandnes er vedtatt slått sammen fra senest 1. januar 2020.Vedtak 799 i Endringer i kommunestrukturen på Stortingets nettsted.

Stavanger
Stavanger, Rennesøy og Finnøy kommuner er vedtatt slått sammen fra senest 1. januar 2020.Vedtak 798 i Endringer i kommunestrukturen på Stortingets nettsted.

Voss
Voss og Granvin kommuner er vedtatt slått sammen fra senest 1. januar 2020.Vedtak 804 i Endringer i kommunestrukturen på Stortingets nettsted.

Stad
I januar 2017 vedtok kommunestyrene i Selje og Eid å slå sammen de to kommunene fra 1. januar 2020.NRK: No har Selje og Eid slått seg saman Vedtaket er bekreftet av Stortinget.Vedtak 806 i Endringer i kommunestrukturen. Den nye kommunen skal hete Stad.

Fjord
Stordal og Norddal kommuner er vedtatt slått sammen fra senest 1. januar 2020.Vedtak 809 i Endringer i kommunestrukturen på Stortingets nettsted. Den nye kommunen skal hete Fjord.Arbeidsgrupper for bygging av Fjord kommune  hos Stordal kommune.

Aurskog-Høland
Rømskog kommune i Østfold er vedtatt slått sammen med Aurskog-Høland kommune i Akershus fra 1. januar 2020. Kommunen vil hete Aurskog-Høland og ligge i Akershus fylke.Nye Aurskog-Høland og Rømskog kommune

 Hustadvika
Eide og Fræna i Romsdal inngikk en intensjonsavtale om sammenslåing den 11. februar 2016, etter at «Stor-Molde» ble lagt dødt.Kommunestyrevedtak i ROR-kommunene , Romsdal regionråd, 14. februar 2016 Her viste innbyggerundersøkelser i begge kommunene en positiv holdning til sammenslåing.Fakta om kommunesammenslåing, Aftenposten, NTB, 26. april 2016 Kommunestyret i Fræna vedtok først sammenslåingen. Deretter vedtok kommunestyret i Eide sammenslåingen 16. juni 2016.Endelig vedtak om kommunestruktur , Eide kommune, 20. juni 2016 Den nye kommunen skal hete Hustadvika

Også kommunene Vestnes og Rauma i Romsdal signerte 7. mars 2016 en intensjonsavtale om sammenslåing under navnet Romsdal. Dette ble det imidlertid ikke noe av.Vestnes og Rauma kan bli til Romsdal, NRK Møre og Romsdal, 7. mars 2016,

Moss
Kommunene Moss og Rygge i Østfold inngikk en intensjonsavtale om sammenslåing den 18. januar 2016.Moss og Rygge forhandler om sammenslåing , Kommunal rapport, 21. januar 2016 Sammenslåingen ble vedtatt av kommunestyret i Rygge den 16. juni 2016,Mette Eriksen: Rygge sa ja til nye Moss, Moss Avis, 16. juni 2016 og av kommunestyret i Moss den 20. juni 2016.Mette Eriksen: Moss gjengjeldte Rygges ja til kommunesammenslåing, Moss Avis, 20. juni 2016 Den nye kommunen blir hetende Moss og opprettes 1. januar 2020.

 Åfjord
Den 28. januar 2016 inngikk Åfjord og Roan i Sør-Trøndelag en intensjonsavtale om sammenslåing.Intensjonsavtale , Åfjord kommune, 28. januar 2016 Den 16. juni 2016 ble kommunesammenslåingen vedtatt av kommunestyret i Roan,Ja til sammenslåing med Åfjord, nei til Bjugn. , Roan kommune, 16. juni 2016 og den 24. juni 2016 gjorde kommunestyret i Åfjord det samme.Åfjord Kommune eInnsyn , 24. juni 2016 Den nye kommunen blir hetende Åfjord kommune.

Bø i Telemark
Den 19. mai 2016 inngikk kommunene Bø og Sauherad i Telemark en intensjonsavtale om sammenslåing.Jan Inge Krossli: Sauherad og Bø enige om ny avtale , Kommunal rapport, 19. mai 2016 Rådgivende folkeavstemninger den 10. juni 2016 ga positive resultater både i Bø og Sauherad.Even Skårberg Aarnes: Folk i Bø er fortsatt delt, NRK Telemark, 10. juni 2016 Den 16. juni vedtok kommunestyret i Sauherad sammenslåing med Bø.Sauherad sier JA til sammenslåing med Bø kommune , Sauherad kommune, 16. juni 2016 Også kommunestyret i Bø har godkjent sammenslåingen. Bø kommune og Sauherad kommune blir Midt-Telemark kommune.Nå er 23 kommunenavn klare, besøkt 19. desember 2017

Lyngdal
Kommunene Audnedal og Lyngdal i Vest-Agder inngikk en intensjonsavtale om sammenslåing den 18. mai 2016.Utredning kommunesammenslåing Audnedal og Lyngdal , Audnedal kommune, 18. mai 2016 Den 27. mai ble sammenslåingen vedtatt av kommunestyrene i begge kommunene.Jan Inge Krossli: Lyngdal og Audnedal vedtok sammenslåing , 27. mai 2016

Lindesnes
Kommunenestyrene i kommunene Mandal, Marnardal og Lindesnes i Vest-Agder har vedtatt sammenslåing senest fra nyttår 2020. Den nye kommunen vil hete Lindenes, og kommunesentrum vil være i Mandal.

Hammerfest
Kommunene Kvalsund og Hammerfest i Finnmark inngikk en intensjonsavtale om sammenslåing den 3. april 2016. Rådgivende folkeavstemninger den 30. mai 2016 ga positivt resultat i begge kommuner.Nå blir det bryllup mellom Hammerfest og Kvalsund Kommunestyret i Kvalsund vedtok sammenslåing 2. februar 2016.Et skritt nærmere sammenslåing Også kommunestyret i Hammerfest har vedtatt sammenslåingen.

Namsos
Den 18. mars 2016 inngikk de seks kommunene Namsos, Namdalseid, Fosnes, Flatanger, Høylandet og Overhalla en intensjonsavtale om kommunesammenslåing.Intensjonsavtale for mulig kommunesammenslåing Høylandet - Overhalla - Namsos - Fosnes - Namdalseid - Flatanger , Overhalla kommune, 18. mars 2016 Kommunestyret i Namsos bestemte seg for ikke å gjennomføre folkeavstemning, men en innbyggerundersøkelse viste at 71 % var positive til en sammenslåing.Sjekk resultatene fra avstemningene i Nord-Trøndelag, Politikkavisen, 23. mai 2016 Rådgivende folkeavstemninger i de andre fem kommunene den 23. mai 2016 ga ja i Namdasleid (61,1 % ja) og Fosnes (67,9 % ja), men nei i de tre andre kommunene Flatanger (73,8 % nei), Høylandet (82 % nei) og Overhalla (63 % nei). Kommunestyret i Namdalseid vedtok sammenslåingen den 24. juni 2016 med 18 mot 1 stemmer,Svein Leknes: Stemte ja til sammenslåing , Lokalavisa Verran Namdalseid, 24. juni 2016 og kommunestyrene i Fosnes og Namsos vedtok sammenslåingen 30. juni.Kommunestyre 2015-2019, overføring av kommunestyremøter , Namsos kommune, 1. juli 2014

Orkland
Den 13. mai 2016 inngikk kommunene Agdenes, Orkdal, Meldal, Skaun og Snillfjord i Sør-Trøndelag en intensjonsavtale om sammenslåing med Rindal i Møre og Romsdal. Etterhvert ble bare Agdenes, Orkdal, Meldal og Snillfjord aktuell. Den 22. juli 2014 vedtok kommunestyret i Orkdal sammenslåingen,Kommunesammenslåing i Trøndelag, NRK Trøndelag, 30. juni 2016 og den 30. juli ble den vedtatt av kommunestyret i Meldal, samtidig som kommunestyret i Snillfjord vedtok å dele kommunen i tre deler tilhørende henholdsvis Orkland, Hitra og Hemne.

Indre Sunnfjord
I Sogn og Fjordane har Førde, Jølster, Gaular og Naustdal en intensjonsavtale om sammenslåing. Folkeavstemninger den 4. april 2016 ga 53 % ja i Førde,Førdianarane vil bu i ein større kommune, NRK Sogn og Fjordane, 4. april 2016 51,42 % ja i Jølster,Fleirtalet i Jølster seier ja til storkommune i Sunnfjord, NRK Sogn og Fjordane, 4. april 2016 og 52 % ja i Gaular.Jamt i Gaular om kommunesamanslåing, NRK Sogn og Fjordane, 4. april 2016 I Naustdal var 63 % for sammenslåing, 34 % ja til sammenslåing med Førde, Jølster og Gaular, og 29 % som også ønsket sammenslåing med Flora.NAUSTDAL: Fleirtalet er for samanslåing, NRK Sogn og Fjordane, 4. april 2016 Den nye storkommunen Sunnfjord etableres 1. januar 2020.

Ullensvang
Den 10. mars 2016 inngikk Ullensvang, Odda og Jondal en intensjonsavtale om sammenslåing.Intensjonsavtale Jondal Ullensvang Odda , Jondal kommune, 2. mai 2015 Rådgivende folkeavstemninger den 23. mai 2016 ga ja til sammenslåing (56,2 % ja) i Ullensvang og i Odda (80,5 % ja);Flest nei, men noen ja til sammenslåing, TV2, 18. juni 2016 i Jondal ble det 49,76 % nei til sammenslåing, mens 40,19 % sa ja til sammenslåing mellom Ullensvang og Odda, mens 9,58 % sa ja til sammenslåing med Kvam. Kommunestyret i Odda vedtok sammenslåing med Ullensvang den 22. juni 2016. Jondal kommunestyre vedtok 5. oktober 2016 å gå inn i den nye storkommunen.Tom Arne Moe, Even Norheim Johansen: Slik blir det nye kartet over Hordaland, NRK Hordaland, 22. juni 2016NRK.NO Jondal sa ja til storkommune NRK.no, 5. oktober 2016. Den nye kommunen skal hete Ullensvang kommune og skal opprettes 1. januar 2020.
 Steinkjer
Den 8. februar 2016 innledet kommunene Snåsa, Steinkjer og Verran i Nord-Trøndelag forhandlinger om sammenslåing,Om arbeidet med felles intensjonsavtale om sammenslåing mellom Snåsa, Verran og Steinkjer kommuner , Trøndelag Forskning og Utvikling, Trøndelag R & D Institutt, 2016 og en intensjonsavtale ble signert 29. mars 2016.Lars Lilleby Macedo: Steinkjer, Snåsa og Verran er enige om å være enig , Trønder-Avisa, 29. mars 2016 Rådgivende folkeavstemninger 23. mai 2016 ga nei i Snåsa (69,8 % nei), men ja i Steinkjer (61,8 % ja) og Verran (73,8 % ja).Her er resultatene fra «supermandag», NRK, 24. mai 2016 Den 22. juni fattet kommunestyret i Steinkjer enstemmig et vedtak om sammenslåing,Steinkjer vil ha sammenslåing, NRK Trøndelag, 22. juni 2016 og kommunestyret i Verran fatter sitt vedtak 30. juni.

Kinn

Flora og Vågsøy inngikk 27. februar 2017 en intensjonsavtale om sammenslåing til Kinn kommune. Det ble gjennomført en innbyggerundersøkelse i forkant av kommunestyrene, der et flertall (65 %) av innbyggerne i Flora svarte ja, mens et flertal (55 %) i Vågsøy svarte nei. 21. mars sa bystyret i Flora ja til sammenslåing. Vågsøy sa ja til sammenslåing 30. mars.

Pågående prosesser
Folkeavstemninger i 2016 om kommunesammenslåinger i Norge er tildels blitt gjennomført per mai 2016.

Den 21. januar 2015 startet utredningen av sammenslåing av syv kommuner i regionsrådet Knutepunkt Sørlandet.John Ånon Jonassen: Utredningsgruppen for fremtidig kommunestruktur i gang , Knutepunkt Sørlandet, 14. mars 2015Kommunereformen. Utreder sammen , Kristiansand kommune, 8. april 2015 Dette består av de fire kommunene Kristiansand, Søgne, Songdalen og Vennesla i Vest-Agder, samt de tre kommunene Iveland, Birkenes og Lillesand i Aust-Agder. Utredningsgruppen leverte sin rapport den 24. juni 2015.Utredningsrapport. Fremtidig kommunestruktur i Kristiansandregionen , Knutepunkt Sørlandet, 24. juni 2015 Kommunestyrene i Iveland og Vennesla vedtok 3. september og 10. september 2015 at de to kommunene i stedet ville utrede en sammenslåing av hverandre,John Ånon Jonassen: Vedtak om fremtidig kommunestruktur , 7. oktober 2015 og den 8. mars 2016 signerte de en intensjonsavtale.Bjarte Bjellås: Nå har de signert intensjonsavtalen , Vennesla Tidende, 8. mars 2016 De øvrige fem kommunene fortsatte arbeidet; 14. og 15. desember 2015 møttes forhandlingsutvalgene fra de fem kommunene på Scandic Kristiansand Bystranda,Forhandlingsutvalgene møtes , Kristiansand kommune, 18. desember 2015 og den 18. februar 2016 signerte de fem kommunene en intensjonsavtale om sammenslåing.Kommunereformen , Kristiansand kommune, 8. februar 2016 Bystyrene avgjør saken i juni 2016.

Den 26. februar 2016 signerte de to kommunene Aure og Halsa på Nordmøre i Møre og Romsdal og de to kommunene Hemne og Snillfjord i Sør-Trøndelag en intensjonsavtale om sammenslåing.Aure signerte intensjonsavtale, Tidens krav, 26. februar 2016

 Nye kommunevåpen 
Våpen for den nye kommunen kan bli laget på flere måter:
 Et helt nyskapt kommunevåpen, for eksempel kommunevåpnene til Sandefjord i 2016, Færder og Larvik i 2017.
 Den nye kommunen får våpenet til bare en av de sammenslåtte kommunene, for eksempel Moss (Rygges våpen) og Trøndelag (Nord-Trøndelags våpen) i 2017.
 Et nytt våpen med elementer fra våpenet til en eller flere av de tidligere kommunene, for eksempel Vindafjord i 2006 med våpenfiguren fra Ølen og fargene fra Vindafjords tidligere våpen, og Midt-Telemark i 2017 med fargene fra Sauherad og figurene fra Bø.
Det blir advart mot å skape nye kommunevåpen med mange farger, figurer og felter.Geir Helgen: «Berlin-erklæringen om grunnregler for heraldisk utforming», Heraldisk Tidsskrift, bind 12 nr. 115, København mars 2017, side 238–240, og Hans Cappelen: Gode råd om nye kommunevåpen? . Riktignok er slike våpen vanlige i engelsktalende land, men i tysktalende land blir det advart mot våpen av den typen.Helgen: «Berlin-erklæringen», side 238. Advarselen mot kompliserte kommunevåpen er fordi de er dårligere egnet som kjennetegn som skal være lette å oppfatte raskt, på avstand eller i lite format, for eksempel på bygninger, biler, grenseskilt, nettsteder og i avisannonser.

Tidligere kommuners våpen, for eksempel for Brevik (nå Porsgrunn), Hønefoss (nå Ringerike) og Ramnes (nå Re), vil i Norge tilhøre den nye kommunen og kan ikke fritt brukes av enhver.Hans Cappelen og Knut Johannessen:Norske kommunevåpen, Oslo 1987,side 42.

Se også
 Kommunestruktur i Norge
 Skilsmissekommune
 Landskapsvåpen (har med kommunevåpen)
 Regionreformen i Norge

 Noter 

 Referanser 

 Eksterne lenker 

 Sammendrag av vedtak om endringer av kommunestrukturen (utdrag fra Prop. 96S (2016–2017) og Innst. 386S (2016–2017))
Hans Cappelen for Asker kommune: Gamle og nye kommunevåpen  

Kategori:Regjeringen Solberg
Kategori:Kommuner i Norge
Kategori:Norske reformer
Kategori:Etableringer i 2014
Kategori:2014 i Norge
Kategori:2015 i Norge
Kategori:2016 i Norge
Kategori:2017 i Norge
Kategori:2018 i Norge